URDHËR
Nr. 311, datë 17.12.2024

MBI RREGULLAT DHE STANDARDET E SIGURISË NË ANIJET E PASAGJEREVE[footnoteRef:2] [2: Kjo rregullore përafron plotësisht direktivën 2009/45/KE dhe të Këshillit, të datës 6 maj 2009, “Mbi rregullat dhe standardet e sigurisë në anijet pasagjerëve”.] 


Në mbështetje të nenit 102, pika 4, të Kushtetutës; shkronjës “b”, të nenit 401, të ligjit nr. 9251, datë 8.7.2004, “Kodi Detar i Republikës së Shqipërisë”, të ndryshuar; si dhe të nenit 70, të ligjit nr. 9590, datë 27.7.2006, “Për ratifikimin e Marrëveshjes së Stabilizim-Asociimit ndërmjet Republikës së Shqipërisë dhe komuniteteve evropiane e shteteve të tyre anëtare”,

URDHËROJ:

1. Miratimin e rregullores “Mbi rregullat dhe standardet e sigurisë në anijet e pasagjerëve”, sipas tekstit që i bashkëlidhet këtij urdhri dhe është pjesë përbërëse e tij.
2. Ngarkohet Administrata Detare Shqiptare për zbatimin e këtij urdhri.
Ky Urdhër hyn në fuqi menjëherë dhe botohet në Fletoren Zyrtare. 

